
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 780 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ορίων αιγιαλού και παραλίας στη θέση 
«ΣΤΡΟΒΙΛΙ», αγροκτήματος Σαγιάδας, Δήμου Σα- 

γιάδας, Ν. Θεσπρωτίας. 1 

Κήρυξη αναδασωτέας έκτασης συνολικού εμβαδού 3,445 
στρεμμάτων, στη θέση «Καρομάνι» περιφέρειας Δ.Δ. 

Κωφών Δήμου Αλμυρού, Ν. Μαγνησίας. 2 

Τροποποίηση ρυμοτομικού σχεδίου του Δήμου Πό¬ 
ρου, στην περιοχή «Πέρλια» στα Ο.Τ 228-229. 3 


ΑΠΟΦΑΣΕΙΣ 

Αριθμ. 1301 (1) 


Καθορισμός ορίων αιγιαλού και παραλίας στη θέση 
«ΣΤΡΟΒΙΛΙ», αγροκτήματος Σαγιάδας, Δήμου Σαγιά- 
δας, Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του ν. 2971/2001 (Φ.Ε.Κ. 285/τ.Α7ΐ9.12.2001) 
«Περί αιγιαλού και παραλίας». 

2. Τις διατάξεις του ν.δ. 439/1970 «Περί συμπληρώσεως 
των διατάξεων περί αιγιαλού». 

3. Τις διατάξεις του ν. 3200/1955 «Περί διοικητικής απο¬ 
κέντρωσης» όπως αυτές τροποποιήθηκαν και ισχύουν 
σήμερα με τα ν.δ. 532/1970, β.δ. 704/1970, β.δ. 705/1970, 
β.δ. 192/1972, π.δ. 71/1984, π.δ. 347/1986, ν. 2026/1992 και 
π.δ. 97/1993. 

4. Τις διατάξεις του άρθρου 19 παρ. 5 ν. 2344/1995, του 
άρθρου 52 παρ. 6 ν. 2218/1994, του άρθρου 4 παρ. 7 του 
ν. 2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συνδυα¬ 
σμό με αυτές του άρθρου 14 παρ. 2 του ν. 2399/1996 με τις 
οποίες προβλέπεται η κατάργηση των θέσεων των Περ/ 
κών Δ/ντών, οι αρμοδιότητες πλέον του οποίου περιήλθαν 
στο Γ ενικό Γ ραμματέα της Περιφέρειας και ασκούνται από 
τον Αναπληρωτή Περ/κό Δ/ντή. 

5. Τις διατάξεις του τετάρτου εδαφίου της παρ. 2 του 
άρθρου 1 και της παρ. 6 του ιδίου άρθρου του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις» (Φ.Ε.Κ. 107/Α), σύμφωνα με τις οποίες οι Περιφε¬ 
ρειακές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή της 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.1997, Υπηρεσίες του Υπουργείου Οικονομικών. 

6. Το υπ’ αριθμ. 28979/31.7.1997 έγγραφο της Δ/νσης Δι¬ 
οίκησης του Υπουργείου Εσωτερικών, Δημόσιας Διοίκησης 
και Αποκέντρωσης, σύμφωνα με το οποίο οι αρμοδιότητες 
του Γ ενικού Γ ραμματέα της Περιφέρειας σε θέματα Υπη¬ 
ρεσιών του Υπουργείου Υπουργείου Οικονομικών, μεταφέ- 
ρονται από 1.9.1997 στον Υπουργό Οικονομικών. 

7. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432/14.10.2005 τ.Β') και την υπ’αριθμ. 5733/ΔΙΟΕ 179/9.2.2006 
(ΦΕΚ 204/13.2.2006 τροποποιητική αυτής, κοινή απόφαση 
των Πρωθυπουργού και Υπουργού Οικονομικών, περί κα¬ 
θορισμού αρμοδιοτήτων του Υφυπουργού Οικονομίας και 
Οικονομικών. 

8. Τις διατάξεις της παρ. 21 του άρθρου 46 του ν. 
3220/2004 (Φ.Ε.Κ. 15/τ.Α728.1.2004) «Μεταβίβαση αρμοδι¬ 
οτήτων του Υπουργού Οικονομίας και Οικονομικών στον 
Γ ενικό Γ ραμματέα της Περιφέρειας». 

9. Την υπ’ αριθμ. 1030067/296/Α0006/7.4.2004 έγγραφο 
της Δ/νσης Οργάνωσης της Γ ενικής Δ/νσης Διοικητικής 
Υποστήριξης του Υπουργείου Οικονομίας και Οικονομικών 
«Διευκρινίσεις για τις αρμοδιότητες των Υφυπουργών Οι¬ 
κονομίας και Οικονομικών που περιέρχονται από 10.4.2004 
στους Γ εν. Γ ραμματείς Περιφερειών». 

10. Την από 30.3.2006 έκθεση της Επιτροπής καθορισμού 
των ορίων αιγιαλού και παραλίας στη θέση «ΣΤΡΟΒΙΛΙ», 
αγροκτήματος Σαγιάδας, Δήμου Σαγιάδας, Ν. Θεσπρωτίας 
και το από Μάρτιο 2006 τοπογραφικό διάγραμμα, εξαρ¬ 
τημένο από το Κρατικό Τριγωνομετρικό Δίκτυο, κλίμακας 
1:1000, το οποίο έχει συνταχθεί από τον Τοπογράφο Μηχα¬ 
νικό ©εοδώρου Γεώργιο, σε μία (1) πινακίδα και ελέχθηκε 
και θεωρήθηκε την 29.3.2006, από την Καράγγιουλη Δή¬ 
μητρα, Τοπογράφο Μηχανικό, υπάλληλο της Κτηματικής 
Υπηρεσίας Ν. Θεσπρωτίας. 

11. Το υπ’ αριθμ. Φ544.5/572/2006/Σχ.8958/30.5.2006 έγ¬ 
γραφο του Γ ενικού Επιτελείου Ναυτικού, αποφασίζει: 

Επικυρώνει την από 30.3.2006 έκθεση της κατά το άρ¬ 
θρο 3 του ν. 2971/2001 αρμόδιας Επιτροπής περί χάραξης 
των ορίων αιγιαλού και παραλίας, στη θέση «ΣΤΡΟΒΙΛΙ», 
αγροκτήματος Σαγιάδας, Δήμου Σαγιάδας, Ν. Θεσπρωτί¬ 
ας, καθώς επίσης και το από Μάρτιο 2006 τοπογραφικό 
διάγραμμα, εξαρτημένο από το Κρατικό Τ ριγωνομετρικό 
Δίκτυο, κλίμακας 1:1000, το οποίο έχει συνταχθεί από τον 
Τ οπογράφο Μηχανικό ©εοδώρου Γ εώργιο, σε μία (1) πινα¬ 
κίδα και ελέχθηκε και θεωρήθηκε την 29.3.2006, από την 
Καράγγιουλη Δήμητρα, Τ οπογράφο Μηχανικό, υπάλληλο 
της Κτηματικής Υπηρεσίας Ν. Θεσπρωτίας. 

Στο τοπογραφικό αυτό διάγραμμα καθορίστηκαν: 

Η οριογραμμή του αιγιαλού με κόκκινη συνεχή πολυγω¬ 
νική γραμμή, με στοιχεία Κ57, Κ58, Κ59,..., Κ78, Κ79, Κ80. 

Η οριογραμμή της παραλίας με κίτρινη συνεχή πολυγωνι¬ 
κή γραμμή, με στοιχεία Κ'57, Κ'58, Κ'59,.., Κ'78, Κ'79, Κ'80. 

Δεν υφίσταται παλαιός αιγιαλός. 

Επί του αιγιαλού και της παραλίας δεν διαπιστώθηκε 
η ύπαρξη έργων. 

Η ζώνη παραλίας έχει πλάτος 10 μ. διότι δεν εξυπηρε¬ 
τούνται οι σκοποί του άρθρου 1 παρ. 2 του ν. 2971/2001. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Ιωάννινα, 6 Ιουλίου 2006 
Ο Γενικός Γραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

ΕΚΘΕΣΗ ΤΗΣ ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ 
ΑΙΓΙΑΛΟΥ - ΠΑΡΑΛΙΑΣ ΚΑΙ ΠΑΛΑΙΟΥ ΑΙΓΙΑΛΟΥ 

Στην Ηγουμενίτσα σήμερα Πέμπτη, 30 του μηνάς Μαρ¬ 
τίου του έτους 2006 οι υπογεγραμμένοι: 

1) Τσελίκος Δημήτριος, Προϊστάμενος της Κτηματικής 
Υπηρεσίας Ν. Θεσπρωτίας, ως Πρόεδρος, 

2) Γυφτοδήμου Μελίνα, Αρχιτέκτονας Μηχανικός, Διευ¬ 
θύντρια Πολεοδομίας της Νομαρχιακής Αυτοδιοίκησης 
Ν. Θεσπρωτίας. 

3) Τσογκίδης Σπυρίδων, Αναπληρωτής Λιμενάρχη Ηγου¬ 
μενίτσας. 

4) Καράγγιουλη Δήμητρα, Αγρονόμος Τοπογράφος 
Μηχανικός, υπάλληλος της Κτηματικής Υπηρεσίας Ν. Θε¬ 
σπρωτίας. 

5) Κωνσταντίνος Κωνσταντής, Χημικός Μηχανικός, Ανα¬ 
πληρωτής της Διευθύντριας Χωροταξίας και Περιβάλλο¬ 
ντος Ηπείρου, 

ως μέλη, που αποτελούμε την Επιτροπή καθορισμού Αι- 
γιαλού-Παραλίας και Παλαιού Αιγιαλού σύμφωνα με το 
άρθρο 3 του ν. 2971/2001 και ορισθήκαμε με την υτί αριθμ. 
243/15.2.2005 απόφαση του Γ ενικού Γ ραμματέα Περιφέρειας 
Ηπείρου, συγκληθήκαμε κατόπιν της υτί αριθμ. 289/10.3.2006 
εγγράφου προσκλήσεως του Προέδρου της, προκειμένου 
να καθορίσουμε τον Αιγιαλό και την Παραλία στην θέση 
«ΣΤΡΟΒΙΛΙ» Αγροκτήματος Σαγιάδας, Δήμου Σαγιάδας, Ν. 
Θεσπρωτίας, όπου και μεταβήκαμε την 16.3.2006. 

Αφού λάβαμε υπόψη: 

1) Την υπ’ αριθμ. 561/27.5.2005 αίτηση του Τσιάλου Ευ¬ 
θυμίου, με την οποία ζητείται ο καθορισμός των ορίων 
αιγιαλού και παραλίας στην παραπάνω περιοχή. 

2) Το Τοπογραφικό Διάγραμμα σε μία (1) πινακίδα και 
σε κλίμακα 1:1000 που συντάχθηκε τον Μάρτιο του έτους 
2006 από τον Θεοδώρου Γεώργιο, Τοπογράφο Μηχανικό 
το οποίο ελέγχθηκε και θεωρήθηκε την 29.3.2006 από την 
Καράγγιουλη Δήμητρα, Τοπογράφο Μηχανικό, υπάλληλο 
της Κτηματικής Υπηρεσίας Ν. Θεσπρωτίας. 

3) Τα στοιχεία καθορισμού αιγιαλού και παραλίας που 
προβλέπονται από το άρθρο 9 του ν. 2971/2001 και ειδι¬ 
κότερα: 

α) Την γεωμορφολογία του εδάφους: 

1. Την μορφολογία της ακτής η οποία συνίσταται από 
βραχώδη πρανή με κατακόρυφες κλίσεις και μεγάλα 
ύψη στέψης και τμηματικά από χαλαρά ιζήματα (άμμος, 
αμμοιλύς, κροκάλες, χαλίκια, πέτρες) που έχουν προ- 
κύψει από την αποσάθρωση - διάβρωση των μητρικών 
πετρωμάτων της ακτής και τα οποία έχουν εύρος που 
κυμαίνεται από 1 έως 4 μέτρα. 

2. Τις εκτάσεις οι οποίες συνέχονται της ακτής και είναι: 
ί) λοφώδεις, ϋ) με έδαφος βραχώδες, ημιβραχώδες, γαιώ¬ 
δες, ιϋ) εκτός σχεδίου, ίν) με χρήση γεωργική. 

3. Το φυσικό όριο βλάστησης το οποίο συνίσταται από 
θαμνώδη φυσική βλάστηση (πουρνάρια, σχίνα). 

β) Το ότι στην περιοχή δεν εντοπίστηκαν παράκτιοι 
φυσικοί πόροι (με την έννοια φυσικοί πόροι νοείται το 
σύνολο των πρώτων υλών που προέρχονται από τη φύση, 


δηλαδή από το έδαφος, τα δάση, τα ύδατα και αξιοποι- 
ούνται βιομηχανικώς). 

γ) Τα πορίσματα από την εκτίμηση των μερεωρολογικών 
στοιχείων της περιοχής, ήτοι το γεγονός ότι η περιοχή 
προσβάλλεται, όχι συχνά, από ισχυρούς ανέμους έντασης 
7-10 μποφόρ κυρίως από ΒΔ, ΝΔ, Ν, ΝΑ διευθύνσεις. 

δ) Τη μορφολογία του πυθμένα ο οποίος συνίσταται 
από: (τα παρακάτω στοιχεία προκύπτουν από την αυτο¬ 
ψία μακροσκοπικά και από το απόσπασμα χάρτη Γ.Υ.Σ. 
κλίμακας 1:50.000 που συνοδεύει το διάγραμμα), αμμώδη 
σύσταση και ήπιες με μικρά βάθη κοντά στην ακτή καθώς 
και το ότι σε περιοχές με μικρά βάθη και μικρές κλίσεις 
του βυθού, όπου η θραύση του κύματος και η εκτόνωση 
της ενέργειας του γίνεται σε μεγάλη απόσταση από την 
ακτογραμμή, η επίδραση του κύματος στην ακτή είναι μι¬ 
κρή ενώ σε περιπτώσεις ακτών με μεγάλες κλίσεις βυθού 
και μεγάλα βάθη κοντά στην ακτή, όπου η θραύση των 
κυμάτων συντελείται κοντά στην ακτή ή ακόμα και πάνω 
σ’ αυτή, ο κυματισμός καλύπτει κατά κανόνα μεγάλο 
εύρος ακτής προκειμένου να εκτονωθεί. Επίσης η ύπαρ¬ 
ξη ανώμαλου, βραχώδους πυθμένα ή υφάλων μπροστά 
στην εξεταζόμενη ακτή επιδρά στη χάραξη της γραμμής 
του αιγιαλού, δεδομένου ότι τέτοιου είδους σχηματισμοί 
συντελούν στη διαφοροποίηση του κυματικού πεδίου από 
θέση σε θέση εντός της παράκτιας ζώνης. 

ε) Τ ον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μικρό ανάπτυγμα πελάγους καθώς και ότι μεγάλο ανά¬ 
πτυγμα θαλάσσιας έκτασης συμβάλει στη δημιουργία 
μεγαλύτερης έντασης κυματικού πεδίου σε σχέση με 
κλειστές θαλάσσιες περιοχές (όρμους ή κόλπους) που 
έχουν ίδια ένταση ανέμου, 
στ) Την μη ύπαρξη τεχνικών έργων στην περιοχή. 
ζ)Την μη ύπαρξη εγκεκριμένων χωροταξικών κατευθύνσε¬ 
ων και χρήσεων γης που επηρεάζουν την παράκτια ζώνη. 

η) Την μη ύπαρξη δημοσίων κτημάτων κάθε κατηγορί¬ 
ας που βρίσκονται σε άμεση γειτνίαση με την παράκτια 
ζώνη. 

θ) Το ότι υφίσταται κτηματολόγιο, 
ι) Την μη ύπαρξη ευπαθών οικοσυστημάτων και προστα- 
τευόμενων περιοχών, αποφασίζουμε: 

1) Καθορίζουμε στο παραπάνω Τοπογραφικό Διάγραμμα 
που συνοδεύει την έκθεση: 

α) Την οριογραμμή του Αιγιαλού, με συνεχή κόκκινη 
πολυγωνική γραμμή Κ57, Κ58, ..., Κ79, Κ80 της οποίας οι 
κορυφές είναι εξαρτημένες από το Κρατικό Τριγωνομε- 
τρικό Δίκτυο και οι συντεταγμένες αυτών αναγράφονται 
στο τοπογραφικό διάγραμμα. 

β) Την οριογραμμή της Παραλίας, με συνεχή κίτρινη 
πολυγωνική γραμμή Κ’57, Κ’58, ..., Κ’79, Κ’80 της οποίας 
οι κορυφές είναι εξαρτημένες από το από το Κρατικό 
Τριγωνομετρικό Δίκτυο και οι συντεταγμένες αυτών ανα¬ 
γράφονται στο τοπογραφικό διάγραμμα. 

2) Δεν υπάρχει Παλαιός Αιγιαλός στο παραπάνω τμή¬ 
μα 

3) Επί του Αιγιαλού και της Παραλίας δεν διαπιστώθηκε 
η ύπαρξη έργων. 

4) Καθορίζουμε τη ζώνη της Παραλίας με πλάτος 10,00 
μέτρων, για την εξυπηρέτηση της παραγράφου 2 του άρ¬ 
θρου 1 του ν. 2971/2001. 

Η επιτροπή αφού γνωμοδότησε ομόφωνα για το παρα¬ 
πάνω θέμα υπογράφει την έκθεση όπως ακολουθεί: 

Η Επιτροπή 

Ο Πρόεδρος Τα Μέλη 

ΔΗΜΗΤΡΙΟΣ ΤΣΕΛΙΚΟΣ ΜΕΛΙΝΑ ΓΥΦΤΟΔΗΜΟΥ 

ΣΠΥΡΙΔΩΝ ΤΣΟΓΚΙΔΗΣ 
ΔΗΜΗΤΡΑ ΚΑΡΑΓΓΙΟΥΛΗ 
ΚΩΝΣΤΑΝΤΙΝΟΣ ΚΩΝΣΤΑΝΤΗΣ 

Αριθμ. 2206 (2) 

Κήρυξη αναδασωτέας έκτασης συνολικού εμβαδού 3,445 
στρεμμάτων, στη θέση «Καρομάνι» περιφέρειας Δ.Δ, 
Κωφών Δήμου Αλμυρού, Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 5 του ν. 3200/1955 περί 
διοικητικής αποκέντρωσης όπως τροποποιήθηκαν και 
συμπληρώθηκαν μεταγενέστερα με το ν.δ. 532/1970. 

2. Τις διατάξεις των άρθρων 24 παρ. 1 και 117 παρ. 3 
του Συντάγματος. 

3. Τ ις διατάξεις του ν. 998/1979 «Περί προστασίας Δα¬ 
σών κ.λπ.» και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

4. Το άρθρο 120 τον ν. 1892/1990 «Για τον εκσυγχρο¬ 
νισμό και την ανάπτυξη κ.α. δ/ξεις». 

5. Τις διαταγές του Υπ. Γεωργίας: Τις υπ’ αριθμ. 
α) 160417/1180/8.7.1980 και β) 182447/3049/24.9.1980. 

6. Τις διατάξεις του άρθρου 7 του ν. 2503/30.5.1997 
«Περί διοίκησης, αποκέντρωσης, στελέχωσης της Πε¬ 
ριφέρειας κ.α. δ/ξεις». 

7. Την υπ’ αριθμ. 1860/23.3.2001 (ΦΕΚ 421/12.4.2001) από¬ 
φαση του Γενικού Γραμματέα της Περ. Θεσσαλίας, περί 
εξουσιοδοτήσεως των Δ/ντών Δασών των Νομών της 
Περιφέρειας να υπογράφουν με εντολή του αποφάσεις 
για την κήρυξη αναδασωτέων εκτάσεων. 

8. Την υπ’ αριθμ. 1782/18.7.2006 πρόταση του Δασαρ¬ 
χείου Αλμυρού, με την οποία προτείνεται η κήρυξη της 


έκτασης, που αναφέρεται στο θέμα, ως αναδασωτέας, 
αποφασίζουμε: 

Κηρύσσουμε ως αναδασωτέα διακατεχόμενη δασική 
έκταση εμβαδού τριών στρεμμάτων και τετρακοσίων σα¬ 
ράντα πέντε χιλιοστών του στρέμματος (3,445 στρεμ.). Η 
έκταση αυτή, που βρίσκεται στη θέση «Καραμάνι» Δ.Δ. Κω¬ 
φών Δήμου Αλμυρού, του Νομού Μαγνησίας, όπως απεικο¬ 
νίζεται με στοιχεία Α, Β, Γ, Δ, Ε, Α στο προσαρτημένο στην 
παρούσα απόφασή μας διάγραμμα, κλίμακας 1:2000, το 
οποίο αποτελεί αναπόσπαστο μέρος αυτής και έχει όρια: 

Ανατολικά: Διακατεχόμενη δασική έκταση 
Δυτικά: Διακατεχόμενη δασική έκταση 
Βόρεια: Διακατεχόμενη δασική έκταση 
Νότια: Διακατεχόμενη δασική έκταση 
Σκοποί της κήρυξης της ανωτέρω έκτασης ως ανα¬ 
δασωτέας είναι, η διατήρηση του δασικού χαρακτήρα 
αυτής, ο αποκλεισμός διάθεσης της για άλλη χρήση 
και η αποκατάσταση με φυσική αναγέννηση, της κα- 
ταστραφείσας κατά το χρονικό διάστημα του μηνάς 
Μα'ίου ε.ε. από παράνομη υλοτομία δασικής βλάστησης, 
αποτελούμενης από κέδρα, πυκνότητας 80%. 

Η απόφαση αυτή ισχύει από της κοινοποιήσεώς της 
αρμοδίως και προ της δημοσιεύσεώς της στην Εφημε¬ 
ρίδα της Κυβερνήσεως (άρθρο 37 ν. 3200/1955). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 25 Ιουλίου 2006 

Με εντολή Γ ενικού Γ ραμματέα 
Ο Διευθυντής Δασών 
ΚΩΝΣΤΑΝΤΙΝΟΣ ΜΑΛΚΑΣ 




Ανήκει στην Ίοοβ απόφαση Δ/νσης Δασών Μαγνησίας. 

Αριθμ. Π8953/Α98/05 (3) 

Τροποποίηση ρυμοτομικού σχεδίου του Δήμου Πόρου, 
στην περιοχή «Πέρλια» στα Ο.Τ 228-229. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπ’ όψη: 

1. Τις διατάξεις του ν.δ. 17.7/16.8.1923 «περί σχεδίων 
πόλεων...». 

2. Το από 3.4.1929 π.δ. περί ΓΟΚ. 

3. Την εγκύκλιο ΔΤΕ/δ/43511/161/55/13.6.1988 (οδηγίες 
και προδιαγραφές για τροποποιήσεις, επεκτάσεις κ.λπ, 
ρυμοτομικών σχεδίων). 

4. Τα υπ’ αριθμ. 17984/539/1993, 1115/21/1994 και 
16100/641/1994 έγγραφά μας προς Δήμους και Κοινότη¬ 
τες, σχετικά με τα στοιχεία των φακέλων που υποβάλ¬ 
λονται με προτάσεις τροποποιήσεων. 

5. Την υπ’ αριθμ. 75724/1151/1983 (ΦΕΚ 767/Β/1983) κοινή 
απόφαση Υπουργών Προεδρίας και ΧΟΠ περί ΝΣΧΟΠ. 

6. Την υπ’ αριθμ. 131/2005 απόφαση του Νομαρχια¬ 
κού Συμβουλίου Πειραιά (ΦΕΚ 1787/Β/20.12.2005) περί 
τροποποίησης Οργανισμού Εσωτερικής Οργάνωσης και 
λειτουργίας της Ν.Α. Αθηνών - Πειραιώς, Νομαρχιακού 
Διαμερίσματος Πειραιά. 

7. Το ν. 3044/2002 ΦΕΚ 197/Α/27.8.2002 «περί μεταφο¬ 
ράς Σ.Δ. άρθρο 29». 


8. Την υπ’ αριθμ. 6205/1996 απόφαση του Σ.τ.Ε με την 
οποία ακυρώθηκε εν μέρει το από 1.6/7.7.1993 π.δ/γμα 
(ΦΕΚ 759Δ) 

9. Το από 1928 Δ/γμα ρυμοτομίας και 1.6/7.7.1993 π.δ/ 
γμα (ΦΕΚ 759Δ). 

10. Την υπ’ αριθμ. 93/2005 απόφαση του Δημοτικού 
συμβουλίου Πόρου. 

11. Την υπ’ αριθμ. Κ40/2006 γνωμοδότηση του Ν.Σ.ΧΟ.Π), 
αποφασίζουμε: 

Την τροποποίηση του ρυμοτομικού σχεδίου του Δήμου 
Πόρου στην περιοχή «Πέρλια» και συγκεκριμένα στα Ο.Τ 
228-229 με την κατάργηση τμήματος της οδού μεταξύ 
των Ο.Τ 228-229, την δημιουργία κοινοχρήστων χώρων 
πρασίνου και πεζοδρόμων όπως ειδικότερα σημειώνεται 
στο συνημμένο της παρούσης τοπογραφικό διάγραμμα 
της αρχ. Μηχ. Τσόλη Ελένης. 

Από τις διατάξεις της απόφασης αυτής δεν προκύπτει 
δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Ιουνίου 2006 

Ο Νομάρχης 
ΓΙΑΝΝΗΣ ΜΙΧΑΣ 

